બુદ્ધિ ઉ૫રાંત મેં મારી ભાવનાઓ ૫ણ ભગવાનને સોંપી દીધી છે. જે કોઈ માણસ મારી પાસે આવે છે તેના માટે મારા મનમાં હંમેશા બે જ ભાવનાઓ હોય છે. એક, તો હું તેના દુખમાં ભાગીદાર બનું અને મારું સુખ એને વહેંચું. જો તેના દુખમાં હું ભાગીદાર બની શકું એમ હોઉં તો મેં ખરા દિલથી પ્રયત્ન કર્યો છે. મારી પાસે જે સુખ અને સામર્થ્ય છે તેને વહેંચવાની મેં પૂરી કોશિશ કરી છે. કારણ કે મારી ભાવનાઓ એ માટે મને મજબૂર કરે છે. તેઓ કહે છે કે તારી ૫સો જે છે એ જેને જરૂર છે તેને શું તું નહિ આપે ? તો હું કહું છું કે અવશ્ય આપીશ. બીજાની મુસીબતમાં હું અવશ્ય ભાગીદાર બન્યો છું. ભાવનાને સંવેદના કહે છે, પ્યાર કહે છે. તેને મેં વાવી છે. એના ૫રિણામે આખી દુનિયા મને ખૂબ પ્રેમ કરે છે. મેં પ્રેમ આપ્યો છે, પ્રેમ વાવ્યો છે, એટલે મને પ્રેમ મળ્યો છે.